google/wiki40b huggingface dataset:
Cliffhanger (film)

Handling

Gabe Walker og Hal Tucker er to erfarene klatrere som blir øyenvitne til at Hals venninne faller i døden fra en fjellskrent. Hal klandrer Gabe for ulykken og legger ham for hat. 
Et år senere orker Gabe fortsatt ikke tanken på å begynne å klatre igjen, helt til Jessie Deighan, en kvinnelig bekjent og klatrerkollega, klarer å overtale han om å redde passasjerene ombord i et fly som har styrtet i det snøkledde Rocky Mountains. Oppe i fjellet møter han Hal igjen og en konfrontasjon oppstår mellom de to tidligere vennene. De to får imidlertid langt alvorligere ting å hanskes med da det viser seg at passasjerene ombord på det styrtede flyet er tungt bevæpnede kriminelle som tar Gabe som gissel i håp om at han skal klare å lokalisere tre kofferter med 100 millioner dollar.

Anmelderne og publikum

Filmen ble forholdsvis godt mottatt av anmelderne og har mottatt 67 % på Rotten Tomatoes og 60% på Metacritic. Den kjente amerikanske filmkritikeren Roger Ebert gav den tre av fire stjerner og beskrev den som en film som «leverer varene». Variety beskrev den som en actionthriller på «høyoktan» med halsbrekkende filmscener som ingen før har sett maken til.
VGs anmelder gav filmen terningkast tre og skrev følgende kommentar: «Cliffhanger starter med svimlende, pirrende gys. Da vi nærmer oss slutten, har vi fått overdose, og spenningseffektene er avgått ved døden». Anmelderne i Aftenposten, Dagbladet og Dagsavisen gav den terningkast fire.
Filmen ble meget populær på kinoer rundt om i verden og innbrakte 255 millioner dollar på verdensbasis, hvorav 85 millioner dollar på amerikanske kinoer alene. Den ble den tiende mest innbringende filmen på amerikanske kinoer i 1993 og den syvende mest innbringende på verdensbasis.

Priser og nominasjoner

Filmen ble nominert til Oscar i tre kategorier: Beste lydeffekter, beste visuelle effekter og beste lyd. Den ble tildelt en ASCAP Film and Television Music Awards for "Top Box Office Films".

I Norge

Cliffhanger ble, med 290 000 besøkende, den tredje mest besøkte kinofilmen i Norge i 1993 (bare slått av Bodyguard og Jurassic Park).
Den fikk opprinnelig 18 års aldergrense i Norge, men etter noen klipp av Filmtilsynet ble aldersgrensen satt til 15 år.

Innspillingssted

Filmens mest dramatiske scener ble innspilt i Cortina d'Ampezzo i Italia. Noen av scenene ble også innspilt i Durango, Colorado i USA.
Acropolis thalia

Utseende

En middelsstor, brun sommerfugl. Vingene har et hvitt tverrbånd som går over både for- og bakvingen.

Utbredelse

Arten er utbredt i Kina og Vietnam.
Hans Petter Bergquist

Karriere

Bergquist drev med både langrenn og skihopp som ungdom. I sesongen 2006-07 vant han Finale Hopptreff i Tromsø sammen med Mads Waaler, og han vant også Solan Gundersen Vinterleker på Alvdal i 13-årsklassen, der han også kom på 3.-plass i 3 km langrenn. Også i 2007-08-sesongen vant han K52 i Solan Gundersen Vinterleker, i 14-årsklassen. Han vant 14-årsklassen i den nasjonale Rekrutt Cupen 2007-08 med 740 poeng, foran lagkameraten Mads Kristoffer Waaler (720 poeng) og Lorentz Fannemel (460 poeng). I Linderudkollrennet i februar 2008 kom han på 2.-plass, bak Mads Waaler. Han begynte også å konkurrere internasjonal denne sesongen, og fikk en 9.-plass i et renn i Finland. 
I sesongen 2008-09 konkurrerte han videre internasjonalt. Han deltok i Nordisk juniorlandskamp i Folldal i januar 2009, der han kom på 7.-plass individuelt, og Norge kom på 2.-plass i laghopp, der Bergquist hoppet sammen med Daniel Sommerstad Olsen, Sondre Skeie og Espen Andersen. I februar vant han 15-årsklassen i Hovedlandsrennet, og han var også med på Akershus-laget som vant lagkonkurransen. I Hopptreff-finalen på Knyken i mars kom Akershus 1 på 2.-plass, med Bergquist på laget. 
Han deltok igjen ved Nordisk Juniorlandskamp i januar 2010, der han vant det individuelle hopprennet, foran hhv. Miika Ylipulli og Ilkka Herola. Norge kom på 2.-plass i lagkonkurransen. Han vant også Hovedlandsrennet, i 16-årsklassen. Ved Hovedlandsrennet i februar vant han 16-årsklassen individuelt, og han var også med på Akershus' lag som vant lagkonkurransen. I mars kom Akershus på 2.-plass i Finale Hopptreff i Botne. 
Ved Junior-NM i skihopp 2011 i Lysgårdsbakken kom han på 20.-plass individuelt. I lagkonkurransen fikk han bronse, sammen med Klaus Ovlien Engen og Simen Key Grimsrud. I februar deltok han ved European Youth Olympic Festival i Tsjekkia, og kom der på 19.-plass individuelt. Mats Berggaard kom her på 3.-plass. I lagkonkurransen kom Norge på 6.-plass. I FIS Cup fikk han en 8.-plass som beste plassering denne sesongen; på Notodden i desember 2010. 
Bergquist var med og vinne gull i laghopp ved Junior-NM på ski 2012 i Midtstubakken. I desember 2012 vant han et FIS-cuprenn på Notodden.
I månedsskiftet januar/februar deltok Bergquist ved Junior-VM på ski 2014. Der kom det norske laget på 3.-plass i laghopp, og laget bestod av Daniel-André Tande, Johann André Forfang, Hans Petter Bergquist og Mats Berggaard. Individuelt kom han på 20.-plass i 90-metersbakken, av 71 deltakere.
Jørgen Fredrik Ording

Liv

Jørgen Fredrik Ording var sønn av teologen Johannes Ording og bror av historikeren og politikeren Arne Ording og juristen Åke Anker Ording. Han var gift med malerinnen Doro von Hanno.
Som student var Ording medlem av den sosialistiske gruppen Mot Dag fra 1921, og oversatte Klaus Mehnerts Russisk ungdom for Fram forlag. Han var formann i Sosialistiske filologers og realisters forening og formann i Studentersamfundet i 1932. I 1929 tok han språklig-historisk embetseksamen med hovedfag i historie og gresk og latin som bifag.
Senere arbeidet han som lærer ved en rekke skoler. Fra 1933 til 1946 var han lektor ved Drammen offentlige høyere almenskole og fra 1946 lektor ved Oslo katedralskole. Fra 1939 til 1940 var han medlem av Undervisningsrådet. Under 2. verdenskrig satt Ording en tid fengslet på Grini og ble sendt til Kirkenes i forbindelse med protesten mot Lærersambandet.
Ording skrev et par lærebøker i historie. På sine eldre dager utga han oversettelser av utvalg av Ciceros brev og Senecas skrifter.
Ranielli José Cechinato

Karriere

Ranielli José Cechinato startet sin profesjonelle karriere i Palmeiras i 1990. Han har også spilt for Santos, Ponte Preta, Avispa Fukuoka, Sport Recife og Santa Cruz.
Soria Moria hotell og konferansesenter

Soria Moria hotell og konferansesenter er et konferansehotell i Voksenkollveien 60 i Oslo, bygget i 1983. Hotellet er oppkalt etter Soria Moria slott. I forbindelse med stortingsvalget 2005 er hotellet blitt kjent som stedet der regjeringsforhandlingene mellom Arbeiderpartiet, Senterpartiet og Sosialistisk Venstreparti fant sted i september og oktober 2005. Den andre Stoltenberg-regjeringen hadde Soria Moria-erklæringen som et samlende politisk grunnlag.
2. divisjon håndball for menn 2018/19

Kvalifisering til 1. divisjon 2019/20

Kvalifisering til 1. divisjon håndball for menn 2019/20 ble spilt i april og mai 2019. Kvalifiseringen omfattet de fire lagene som endte på 1.plass i 2. divisjon, Bergsøy, Fjellhammer, Kristiansand og LFH09. Avdelingsvinnerne ble trekt opp mot hverandre i to kamper som spilles hjemme/borte. Vinnerne sammenlagt rykket direkte opp, mens taperne av disse kampene spillte nye kamper hjemme/borte der vinneren også rykket opp til 1. divisjon 2018/19
Fjellhammer og Kristiansand ble klar for 1. divisjon etter å ha vunnet sammenlagt i første runde. Bergsøy og LFH09 spilte dermed en ny runde mot hverandre hjemme og borte for å avgjøre hvem som fikk den tredje og siste plassen. Bergsøy vant sammenlagt og ble derfor klar for 1. divisjon 2019/20
Fysioterapihøgskolen i Oslo

Fysioterapihøgskolen i Oslo var en høgskole for fysioterapeututdanning, etablert i Oslo i 1967 under navnet Statens fysioterapiskole, Oslo. Skolen ble i 1992 fusjonert inn i Bislet høgskolesenter, og i 1994 inn i Høgskolen i Oslo.
Skolen ble etablert ved at det private Oslo ortopediske institutt ble gjort statlig. Instituttet ble etablert i 1897.
Skolen var først 2-årig. Skolen fikk navnet Fysioterapihøgskolen, Oslo i 1984. Mensendieckskolen i Oslo ble etablert i 1927, og ble overtatt av staten i 1979.
Viva Las Vegas (album)

Viva Las Vegas er et musikkalbum med Elvis Presley, utgitt i 1964. Albumet ble utgitt på nytt i 2010.
Nettball under Stillehavslekene 1969

Nettball under Stillehavslekene  1969. Nettball var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var tredje gangen som nettball var med på programmet i stillehavslekene. Det var kun en turnering for kvinner.
Wirtschaftliche Vereinigung

Wirtschaftliche Vereinigung var en parlamentarisk gruppe i det tyske rikes Riksdag. Gruppen bestod av flere antisemittiske og agrare partier.
Gruppen bestod av det antisemittiske det tyske sosiale parti og det kristendet kristensosiale parti, såvel som detn tyske agrarliga og Bayerns bondeliga. Den inkluderte også enkelte ikke-partisanske representanter som var direkte medlemmer av  Wirtschaftliche Vereinigung.
Gruppens første leder var Max Liebermann von Sonnenberg.
Mianning

Mianning (kinesisk: 冕宁县; pinyin: Miǎnníng Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 308 062.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Ulanqab

Ulanqab eller Ulaan Chab (Forenklet kinesisk: 乌兰察布; tradisjonell kinesisk: 烏蘭察布; pinyin: Wūlánchábù; mongolsk: ; transkripsjon: Ulaγančabu) er en by på prefekturnivå i Indre Mongolia i Kina. Det administrative sentrum er Jining, som tidligere var en by på fylkesnivå. Enheten ble gjort til byprefektur den 1. desember 2003.
Ulanqab har et areal på 54 491 km². Det grenser til Hohhot i vest, Mongolia i nord, Xilin Gol i nordøst, Hebei i øst og Shanxi i sør. Ved utgangen av 2004 hadde Ulanqab 2,7 millioner innbyggere.
Ulanqab har i Jining et katolsk bispesete, hvis nybygde domkirke, Vår Frue av Rosenkransen (innviet i oktober 2007), er en severdighet på grunn av sine mongolske ger-formede klokketårn. Misjonæren og mongologen pater Evariste Huc kalte Ulaan Chab for Chaborte i sine skrifter.
Atenizoides

Utseende

En ganske liten (5,5 - 6,5 millimeter), lang og slank, rødbrun bille. Antennene er tynne og noe lengre enn kroppen. Pronotum er lengre enn bredt, med parallelle sider, avsmalnet foran. Dekkvingene er noe avsmalnende.
Fundia Armeringsstål

Fundia Armeringsstål AS var en gjenvinningsbedrift som ble drevet som et datterselskap av det nordiske stålkonsernet Fundia AB. Bedriften var den største produsenten av armeringsstål i de nordiske landene og hadde sine produksjonslokaler i Mo i Rana i Rana kommune i Nordland.
Bedriften ble etablert i 1992 i kjølvannet av nedleggelsen av Norsk Jernverk i 1990. Foretaket ble nedlagt den 8. august 2006. Gjennom oppkjøp av spanskeide Celsa Gruppen AS ble bedriften etterfulgt av Celsa Armeringsstål i 2007.
Hydrostatisk likevekt

Hydrostatisk likevekt oppstår når kompresjon på grunn av gravitasjon blir balansert av en trykkgradient som skaper en trykkgradientkraft i motsatt retning. Balansen mellom disse to kreftene er kjent som hydrostatisk balanse.

Væsker

Hydrostatisk likevekt hører til hydrostatikk og likevektsprinsippet til væsker. Hydrostatisk balanse er en spesifikk balanse for å veie substanser i vann. Hydrostatisk balanse gjør at man kan finne egenvekten deres

Astrofysikk

Hydrostatisk likevekt er årsaken til at stjerner ikke faller sammen eller eksploderer. I et lag i en stjerne er det en balanse mellom varmetrykk (utover) og vekten av stoffet som presser nedover (eller innover). En stjerne er som en ballong, gassen på innsiden presser utover, mens lufttrykket på utsiden presser innover. Det isotrope tyngdefeltet presser stjernen sammen i den mest kompakte formen som er mulig, en sfære.
Merk at en stjerne bare blir en sfære under ideelle forhold der bare den egne tyngdekraften til stjernen virker. I den virkelige verden virker andre krefter på stjernen i tillegg, hovedsakelig sentrifugalkraften fra stjernens rotasjon. En roterende stjerne blir flattrykt ved polene når den er i hydrostatisk likevekt. Et ekstremt eksempel er stjernen Vega, som har en rotasjonsperiode på 12,5 time, og er omtrent 20 % tykkere ved ekvator enn ved polene på grunn av dette.
Dersom en stjerne har store legemer i nærheten av seg, vil tidevannsenergi også virke inn.
Konseptet om hydrostatisk likevekt er også viktig for å avgjøre om et astronomisk legeme er en planet, dvergplanet eller mindre legemer i et solsystem. Ifølge definisjonen av en planet er planeter og dvergplaneter legemer som har nok gravitasjon til at de kan overvinne sin egen stivhet og kan ha hydrostatisk likevekt. Siden terrestriske planeter og dvergplaneter har ujevne overflater, og ikke er i perfekt hydrostatisk likevekt, så er denne definisjonen noe fleksibel.
Prageeth Eknaligoda

Prageeth Eknaligoda er en journalist og karikaturtegner for et pro-opposisjonelt nettsted relatert til politikk i Sri Lanka. Han ble meldt savnet 24. januar 2010, to dager før presidentvalget ble holdt på Sri Lanka. Medlemmer av hans familie, tror at han er blitt bortført av tilhengere av landets regjering - en anklage myndighetene tilbakeviser. Etterforskningen ble tatt over av Colombo Crimes Division, pr. 25. mars 2010. Organisasjonen Reportere uten grenser, har appellert til president Mahinda Rajapaksa, pr. 25. mars 2010, om at resultatene knyttet til etterforskningen, offentliggjøres. I tillegg har organisasjonen PEN kommet med en offisiell uttalelse i forbindelse med forsvinningen.
Yasujirō Ozu

Bakgrunn

Begge foreldrene kom fra velstående adelige familier, og hans far var selv en velstående gjødselhandler. Da Ozu var ti år gammel flyttet han sammen med moren, sin eldre bror og sine to yngre søstre fra Tokyo til farens fødeby, Matsusaka i Mie der han vokste opp, mens faren ble igjen i Tokyo. I Matsusaka var Ozu en ivrig kinobesøker.

Karriere

Etter å ha arbeidet en kort stund som vikarlærer i Mie, ble han ansatt som assisterende kameramann i Shōchiku, et av de største japanske filmselskapene. Arbeidet besto stort sett i å bære og sette opp kameraene.
I 1926 ble han assisterende regissør i samme selskap.
I 1927 regisserte han sin første film, Zange no yaiba («Angerens sverd»). Han regisserte til å begynne med historiske filmer, men da Shōchikus avdeling som lagde historiske filmer ble flyttet fra Tokyo til Kyoto, fikk han lov til å bli igjen i Tokyo, og han regisserte deretter filmer om samtidstemaer til sin død.
I 1937 ble Ozu innkalt til militæret og sendt til Kina. Han ble demobilisert i 1939, men ble innkalt på nytt i 1943 for å lage en propagandafilm i Burma. Da krigen tok slutt, ble han tatt til fange av britiske styrker og tilbrakte seks måneder i en krigsfangeleir. 
Han døde på sin 60-årsdag av halskreft.
Saksisk genitiv

Det (angel-)saksiske genitiv er et grammatikalsk fenomen i generell og anglistisk sprogvitenskap som betegner en genitivskonstruksjon hvor det regjerende elementet går foran det regjerte elementet.
På trammen

På trammen er ei vise og en antikrigssang med tekst og melodi skrevet av den norske dikteren og teatermannen Jens Gunderssen (1912–1969). Sangen er sammen med Vuggevise en av Gunderssens mest kjente viser. På trammen ble skrevet på Sørlandet på 1950-tallet.
På trammen – viser fra sund og skjær er også ei bok med viser av Jens Gunderssen. Boka ble utgitt av J.W. Cappelens Forlag i 1962.
Parapilinurgus

Utseende

Middelsstore, avlange, brunsvarte gullbasser. Oversiden er kledt med korte, brune, oppstående hår og har dessuten noen lyse flekker.

Levevis

Disse artene er knyttet til maur og lever i maurenes tuer.

Utbredelse

Slekten er utbredt i Sørøst-Asia.
Louis McLane

Biografi

McLane sluttet seg til United States Navy i 1798 og tjenestegjorde i ett år på USS Philadelphia før han i 1799 begynte å studere ved Newark College, som senere ble til University of Delaware. Han innledet sin karriere som advokat i Wilmington i 1807, og giftet seg i 1812 med Catherine Mary Milligan. I samme periode var han også frivillig med i den britisk-amerikanske krig hvor han tjenestegjorde i Wilmington Artillery Company. I perioden fra 1817 til 1827 var han medlem av representantenes hus og i perioden mellom 1827 til 1829 var han medlem av USAs senat fra Delaware. McLane innledet sin politiske karriere i føderalistpartiet, men ble senere en del av Det demokratiske partiet. 
Da Andrew Jackson ble valgt til USAs president i 1829 ble McLane utnevnt som USAs minister til Storbritannia med kontor i London. Hans arbeidsoppgaver som minister var å gi tilbakemelding på hvordan Jacksons utenrikspolitikk skilte seg ut fra forgjengeren John Quincy Adams' politikk, og åpne handelsforbindelser med Britisk Vestindia. I 1831 ble McLane kalt tilbake til USA og utnevnt til landets neste finansminister, et embete han hadde til 1833 da han ble utnevnt til utenriksminister. McLane omorganiserte utenriksdepartementet til en form som varte i flere tiår frem til Ulysses S. Grants utenriksminister Hamilton Fish reorganiserte departementet. 
Etter at McLane forlot Jacksons kabinet ble han president i selskapene Morris Canal & Banking Company i New York og Baltimore and Ohio Railroad. McLane tjenestegjorde igjen som USAs minister i London i perioden 1845 til 1846, hvor han deltok i forhandlinger som ledet til Oregonavtalen for å fastslå grensedisputten mellom USA og Storbritannia. Louis McLane døde den 7. oktober 1857 i Baltimore hvor han bodde sine siste år. Hans sønn Robert Milligan McLane ble senere guvernør i Maryland.
Xherdan Shaqiri

Landslaget

Han ble tatt ut til Fotball-VM 2010 i Sør-Afrika og Fotball-VM 2014 i Brasil.
Han ble tatt ut i Sveits EM-tropp til EM i Frankrike 2016.
Han ble tatt ut i Sveits' tropp til VM i fotball 2018 i Russland.

Barndom og karriere

Xherdan Shaqiri ble født i det daværende Jugoslavia til en etnisk albansk familie, som senere flyttet til Basel i Sveits. Som ung startet han sin fotballkarriere i SV Augst og FC Basels ungdomsklubb. Han deltok i U15 Nike Cup-turneringen i 2007, der han ble kåret til den beste spilleren i turneringen. Shaqiri skrev under sin første profesjonelle kontrakt med FC Basel den 2. januar 2009, 17 år gammel.
Den 14. juli 2018 signerte Shaqiri for Liverpool FC etter å ha bestått den medisinske testen. Han fikk draktnummeret 23, som er det samme han spiller med på landslaget.
Jinshan

Jinshan (kinesisk: 金山区, Jīnshān Qū) er et bydistrikt i Shanghai. Det ligger sørvest i byprovinsen – fjernt fra sentrum og med kystlinje mot Hangzhoubukten. Den har et landareal på 586,14 km² og en befolkning på 536 900 (2001).
Jinshandistriktet er hjem til Shanghai Petrochemical Company Ltd.
Jinshan er et av byprovinsens største bydistrikter i utstrekning. Ca 6,2 kilometer utenfor kysten ligger de tre små øyene Da Jinshan (Store Gullfjell), Xiao Jinshan (Lille Gullfjell) og Fu Shan (Flytende Fjell).
Homerisk gresk

Homerisk gresk er den form av det greske språk som ble benyttet av dikteren Homer i Iliaden og Odysseen. Det er en arkaisk versjon av jonisk gresk med en blanding av bestemte andre greske dialekter fra antikken, blant annet aiolisk gresk. Med den enestående posisjon som Homers tekster fikk i gresk åndsliv, fikk hans språk tilsvarende posisjon i diktningen. Homerisk gresk ble grunnlaget for senere episk gresk, som oftest i daktylisk heksameter, av poeter som eksempelvis Hesiod.
I motsetning til senere utgaver av språket, hadde ikke homerisk gresk tilgjengelig bestemt artikkel i de fleste omstendigheter. Komposisjoner i episk gresk kan muligens dateres så sent som 200-tallet e.Kr., men dens tilbakegang var uunngåelig med framveksten av koiné gresk («fellesspråk»), som ble den dominerende utgaven av gresk i senantikken og under Det bysantinske rike, og siden ble grunnlaget for moderne gresk.

Språkomfang

Homer benytter i Iliaden og Odysseen rundt 9 000 ord. Av disse er 1 382 egennavn. Av de 7 618 gjenværende ordene er 2 307 av dem bestående av hapax legomena, det vil si ord som kun er kjent fra en eneste sted i en tekst hos en bestemt forfatter. Uttrykket hapax legomena (ἅπαξ λεγόμενον) betyr på klassisk gresk «/noe som/ kun sagt en gang».
Cox Orange

Cox Orange (eller som sorten egentlig heter: Cox' Orange) er en populær eplesort med fast, gult og sørlig fruktkjøtt med en karakteristisk, kraftig aroma.
Cox Orange ble utviklet i 1825 av en pensjonert brygger, Richard Cox, fra Colbrook Lawn i England. Sorten ble utbredt i Danmark i slutten av 1800-tallet.
I England er sorten kjent under navnet Cox Orange Pippin. Dessverre er sorten sårbar overfor eriosoma lanigerum, som forringer salgs- og holdbarhetsverdien.
Tamang Ghedung

Tamang Ghedung er den store, halvoffisielle, samlende organisasjonen for tamang-folket i Nepal.
Tamang-folket snakker et tibeto-burmesisk språk og er tradisjonelt buddhister. De er den største janjati-minoritetene i det nepalere kaller ås-distriktene, med ei befolkning på rundt 3 millioner. De har blitt utsatt for hard diskriminering under det hinduiske kongedømmet som har herska siden 1768.
Tamang Gedung er organisert i 62 av Nepals 75 distrikter, og har 500 lokale landsbykomiteer. Den er oppfatta som representativ for tamang-folket i Nepal, og samarbeider også med tamang-organisasjoner i andre land.
Organisasjonen blei starta i 1956, men under det kongelige diktaturet var den forbudt fra 1960, og blei først legal igjen etter demokratirevolusjonen Jana Andolan 1990.
Tamang Ghedung har samarbeida med Nepal Federation of Indigenous Nationalities (NEFIN). Men mens NEFIN våren 2007 har kommet til å samarbeide nært med den statig mer ekstreme madhesi-organisasjonen MJF, og også blitt anklaga for å ha blitt infiltrert av royalistiske tilhengere av kong Gyanendra, har Tamang Ghedung gått fri for kritikk av denne typen.
Da Tamang Gedung hadde sitt 6. landsmøte i Kathmandu i april 2007, blei møtet åpna av ordflører i overgangsparlamentet Subash Nembang, og representanter fra alle de største partiene var med i åpningsdiskusjonen om kampanjen for en sjølstyrt Tamsaling-republikk.
Rundt 400 representanter fra 23 ulike tamang-organisasjoner deltok på landsmøtet.
Furuknoppvikler

Utseende

En middelsstor (vingespenn 17-21 millimeter) vikler med avrundede vinger. Hodet og labialpalpene er kledt med oransje hår. Forvingen har vekselvis grå og teglrøde tverrbånd. Bakvingen er ganske blek, nesten snøhvit.

Levevis

Furuknoppvikler er vanligst å finne på yngre furutrær.  Furuknoppvikler flyr i mai og juni. 
Hunnen legger egg på de unge anleggene til årets knopper.  Den lever som larve i knoppene på yngre furutrær. Larven spiser flere av knoppene i knoppkransen.  Larven overvintrer i knoppene og forpupper seg om våren, året etter. 
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres.

Skadedyr

Furuknoppviklerens  angrep i knopper og skudd på furutrær kan føre til store skader. Dette er særlig alvorlige på unge trær.  Om toppskuddet skades, kan ett eller noen ganger flere sideskudd overta for toppskuddetet, stammen blir skjev eller forgreinet. Kvaliteten og den økonomiske verdien på treet blir forringet, fordi slike trær lett får en uheldig form.  Angrepet på eldre trær medfører oftest bare en reduksjon av nåler, sjelden til særlig veksthemmelse.  Angrep på eldre trær som er i hogstmoden alder, er minst alvorlig, fordi trestammens form er ferdigvokst. 
Angrep av furuknoppvikler i Norge har neppe så store økonomiske konsekvenser at mottiltak er nødvendig.  Bekjempelse av angrep med bruk av insektmidler er normalt uaktuelt.

Utbredelse

Arten er utbredt i så godt som hele Europa (bortsett fra Island) og i den nordlige delen av Asia. I Norge er gul furuknoppvikler registrert fra indre deler av Sørøst-Norge og Sør-Trøndelag.